2007 m. Prancūzijos prezidento rinkimai
2007 m. Prancūzijos prezidento rinkimai (pranc. Élection présidentielle française de 2007) – devintieji eiliniai Prancūzijos prezidento rinkimai, kurie vyko 2007 m. balandžio 22 ir gegužės 6 d. Kadangi per pirmąjį rinkimų turą nė vienas kandidatas negavo daugumos, po dviejų savaičių buvo surengtas antrasis turas. Jame centro dešinės kandidatas Nikola Sarkozi nugalėjo socialistų kandidatę Segoleną Ruajal ir tapo Prancūzijos prezidentu. Tuometinis prezidentas Žakas Širakas nusprendė nekandidatuoti trečiajai kadencijai. Pirmajame rinkimų ture N. Sarkozi surinko 31,2% balsų, S. Ruajal – 25,9%. Antrajame ture Sarkozi įveikė oponentę, surinkęs 53,1% rinkėjų balsų. Tuo metu Ruajal gavo 46,9% balsų.